Barn og ungdom, Nyheter | Rocka National
Rocka National
Hardtslående Groruddøler og består av Øyvind Strøm, Simon Dahl og Haakon Hildisch og Jonathan Kleven som synger på norsk
Bjørnson og Ibsen sto urørlige, og lot seg ikke affisere det minste av at byens kommende rockestjerner overtok Nationaltheatrets hovedscene.
Lanserer Unge National teaterkort som sikrer teaterbilletter til kinopris for de mellom 15 og 25.
Backstage med trommisen i Sockets som benyttet happeningen til å bytte navn; Circus Colbanius.
Urpremière for nytt navn på Den Nationale Scene.
Bassist Jonathan Kleven.
Gruppa med gode forbindelser på en eller annen kostymeavdeling og har Elida Høeg på vokal, Eia Skjønsberg på gitar, Isabelle Rye på trommer, Ella Honyman Novotny på bass og Siri Haugan Holden på fiolin.
NATIONALTHEATRET: Når Nationaltheatrets hovedscene pusses opp, senkes jernteppet, og scenerommet flyttes ut til publikum. Og for anledningen overtatt av rockere i mange varianter.
Bilder fra rockekonserten og lanseringen av teaterkortet.
Teatersjef Hanne Tømta har hatt det som et uttalt mål at hun ønsker å satse på unge; Og nå har Nationaltheatret endelig lansert sin nye ordning rettet mot dem som er i alderen 15 til 25 år.
– Som medlem i Unge National vil du få et teaterkort som ikke bare gir teaterbilletter til kinopris – men i tillegg vil gi anledning til å få eksklusive innblikk i teaterprosessen, møter med skuespillere, regissører og andre kunstnere, samt invitasjon til spesielle arrangement i tilknytning til forestillingene våre, reklamerer skuespiller Marianne Hole, blidt stående ute foran hovedinngangen, med Ibsen og Bjørnson like skeptisk skuende ned fra sine sokler.
Og for riktig å lansere lanseringen var noen av byens rockere invitert inn i de ærverdige gemakker.
– Dritfett at vi får lov til å spille her, sier Øyvind Strøm fra bandet Made In China like før konserten.
For anledningen i selskap med en tidligere, kanskje ikke så hardtslående musiker og komponist, Johan Halvorsen skuende ned fra gullrammene ved inngangen til teatersalen.
Ballonger og blå lyssetting møtte publikum i inngangen. Og som de håpefulle hadde håpet, og som også er visjonene, var det et heller ungdommelig frammøte, ispedd en og annen eldre ungdommeligheter.
– Morsomt med noe nytt på denne scenen også, og vi må jo stille opp for å få med oss Gaspard, sier Martin Novotny som hadde tatt turen med sin bror Jan.
– Jeg tror det er viktig at ungdommen kjenner har noe sitt eget. Også innenfor veggene her, sier Pia Tjelta som for anledningen langer nytrykte T. skjorter med logoen til Unge National.
– Ja, og så viser det at huset her kan brukes til andre ting og vi i staben får også et løft med å gå sammen om nye oppgaver, legger Marian Saastad Ottesen til.
Det er ganske så ungdomsfolksomt på trappa og plassen foran inngangen.
– Vi går på Foss og er ganske opptatt av musikk og teater, sier Kristine Bjertnes.
Hun bor på Nordstrand, og har tatt turen sammen med en hel gjeng.
– Og når det blir billig å komme inn så er det klart vi kommer til å bruke Nationaltheatret mer. Skulle bare mangle, sier den blide Fosseleven.
Fem band hadde fått invitasjonen og spilte i rekkefølge:
Sockets; Nå Citcus Colbanius, Gaspard, Zeebra For The Mermaid, Made In China og Japee and The Funk Minority.
Morsomt opplegg, og det var tydelig at alle bandene var i sitt rette element. ærverdige forgjengere eller ikke.
Lyden fungerte stort sett bra, men med den store lysriggen kunne de fått de kommende stjernene til å funkle lang bedre.
Og morsomt var det også at formatet og settingen ga mest belønning til de mest rocka og tungtslående.
Nationaltheatrets hovedscene er til for å brukes, og forhåpentlig så er det ikke lenge til neste gang det rocker innimellom de store klassiske dramaene.